# โครงการพัฒนาอาจารย์ด้านการเรียนการสอนและการวิจัย ครั้งที่ 1

**1. ชื่อโครงการ** การจัดการเรียนรู้ เรื่อง “การจัดการเรียนการสอนและการวิจัยอย่างมีความสุข”

**2. กลยุทธ์ด้านการเรียนการสอน**

2L1 รักษาและพัฒนานักวิจัยคุณภาพสูงให้สามารถผลิตงานวิจัยที่มีคุณภาพ

**3. ตัวชี้วัด**

I1(2L1) พัฒนาระบบและกลไกการส่งเสริมการทำวิจัย

**4. เป้าหมาย**

2L1-1 ความพึงพอใจของนักวิจัยที่มีต่อระบบและกลไกการส่งเสริมการทำงานของคณะ

ระดับ 4 (จากคะแนนระดับ 5)

ร้อยละ 60 ของคณาจารย์และบุคลากรที่เข้าร่วมโครงการฯ

**5. ผู้รับผิดชอบโครงการ** ภาควิชาคณิตศาสตร์ คณะวิทยาศาสตร์ มหาวิทยาลัยเชียงใหม่

**6. หลักการและเหตุผล**

ตามที่ภาควิชาคณิตศาสตร์ได้พัฒนากลไกการจัดการเรียนการสอนมาอย่างต่อเนื่อง

และในระยะ 4 ปีที่ผ่านมา ภาควิชาคณิตศาสตร์มีอาจารย์ที่มีประสบการณ์ในการเรียนการสอนเกษียณอายุราชการเป็นจำนวนมาก และภาควิชาได้บรรจุอาจารย์ใหม่มาตั้งแต่ปีการศึกษา 2550 เป็นจำนวนมากกว่า 10 คน ซึ่งเป็นผู้มีความรู้ ความสามารถในด้านวิชาการเป็นอย่างดี นอกจากนั้นยังมีความสามารถในใช้สื่อเทคโนโลยีช่วยในการเรียนการสอน ดังนั้นเพื่อให้มีการแลกเปลี่ยนเรียนรู้ประสบการณ์การจัดการเรียนการสอน เพิ่มพูนความรู้เกี่ยวกับการทำแผน และการวัดผลและประเมินผลแบบ mapping รวมทั้งเสวนานักวิจัยที่มีประสบการณ์สูงในการตีพิมพ์ลงวารสารชั้นนำและเป็นกรรมการในกนการจัดประชุมระดับนานาชาติ ซึ่งจะเกิดประโยชน์ต่อการเรียนการสอนและการวิจัยของภาควิชาต่อไป ภาควิชาจึงจัดให้มีการ เสวนาแลกเปลี่ยนเรียนรู้ เรื่อง “การเรียนการสอนและการวิจัยอย่างมีความสุข”ครั้งที่ 1 ในวันที่ 18 สิงหาคม 2555

**7. วัตถุประสงค์**

(๑) เพื่อให้เกิดการแลกเปลี่ยนเรียนรู้ในเรื่องการจัดการเรียนการสอน และการวิจัยระหว่างคณาจารย์

(๒) เพื่อให้อาจารย์เข้าใจในการทำแผนการสอน การทำเอกสารประกอบการสอน การทำเอกสาร

คำสอนและตำราเพื่อช่วยให้การสอนมีประสิทธิภาพและมีความสุขในการสอน

(๓) เพื่อให้อาจารย์เห็นความสำคัญของการวัดผลและประเมินผลและผลสัมฤทธิ์ที่เป็นตัวอย่างในรอบ

ปีที่ผ่านมา

**8. วัน เวลาและสถานที่** วันเสาร์ ที่ 18 สิงหาคม 2555 ณ โรงแรม ฟูราม่า จังหวัดเชียงใหม่

**9. ผู้เข้าร่วมโครงการ** คณาจารย์และบุคลากรภาควิชาคณิตศาสตร์ จำนวน 40 คน

**10. ผลที่คาดว่าจะได้รับ**

(๑) เกิดการแลกเปลี่ยนเรียนรู้ในเรื่องการจัดการเรียนการสอน และการวิจัยระหว่างคณาจารย์

(๒) อาจารย์เข้าใจในการทำแผนการสอน การทำเอกสารประกอบการสอน การทำเอกสาร

คำสอนและตำราเพื่อช่วยให้การสอนมีประสิทธิภาพและมีความสุขในการสอน

(๓) อาจารย์เห็นความสำคัญของการวัดผลและประเมินผลและผลสัมฤทธิ์ที่เป็นตัวอย่าง

ในรอบปีที่ผ่านมา

**11. กำหนดการ**

**วันเสาร์ที่ 18 สิงหาคม 2555**

**กำหนดการ**

เวลา 08.30 – 09.00 น. ลงทะเบียน

เวลา 09.00 – 09.15 น. เปิดการประชุมและชี้แจงวัตถุประสงค์ของการเสวนา

โดย รองศาสตราจารย์ทศพร จันทร์คง หัวหน้าภาควิชาคณิตศาสตร์

เวลา 09.15 – 10.15 น. เสวนา เรื่อง “แรงบันดาลใจและความสุขในการเป็นพี่เลี้ยงงานวิจัย”

โดย ศาสตราจารย์ ดร.สมพงษ์ ธรรมพงษา

ศาสตราจารย์ ดร.สุเทพ สวนใต้

รองศาสตราจารย์ ดร.สรศักดิ์ ลี้รัตนาวลี

รองศาสตราจารย์จินตนา แสนวงศ์

ดำเนินการเสวนา โดย ผู้ช่วยศาสตราจารย์ ดร.บัญชา ปัญญานาค

เวลา 10.15 – 10.30 น. พักรับประทานอาหารว่าง

เวลา 10.30 – 11.30 น. สัมมนากลุ่มย่อย

เรื่อง “สอนอย่างมีความสุขทั้งผู้สอนและผู้เรียนทำอย่างไร ทำได้จริหรือ”

ดำเนินการสัมมนากลุ่มย่อย โดย

ผู้ช่วยศาสตราจารย์มัลลิกา ถาวรอธิวาสน์

และอาจารย์ ดร.ปรารถนา ใจผ่อง

เวลา 12.00 – 13.00 น. รับประทานอาหารกลางวัน

เวลา 13.00 – 13.30 น. นำเสนอผลการสัมมนากลุ่มย่อย

เรื่อง “สอนอย่างมีความสุขทั้งผู้สอนและผู้เรียนทำอย่างไร ทำได้จริงหรือ...................................................................